Diari Oficial de la Generalitat Valenciana


Sumari del DOGV 8528, del 12-04-2019 (2019/3042)

RESOLUCIÓ de 21 de març de 2019, de la Presidència de la Generalitat, per la qual s'atorga la declaració de festa d'interés turístic local de la Comunitat Valenciana a Sant Antoni, de les Coves de Vinromà.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3042


Data del document
:   21-03-2019

Organisme emissor
:   Presidència de la Generalitat

Tipus de document
:   Resolució

Descriptors 

:   * Coves de Vinromà, les

RESOLUCIÓ de 21 de març de 2019, de la Presidència de la Generalitat, per la qual s'atorga la declaració de festa d'interés turístic local de la Comunitat Valenciana a Sant Antoni, de les Coves de Vinromà. [2019/3042]  
Vista la sol·licitud presentada en la Secretaria Autonòmica de Turisme per l- Ajuntament de les Coves de Vinromà, de data 21 de desembre de 2018, en què s'insta la declaració de festa d'interés turístic local de la Comunitat Valenciana, per a Sant Antoni Les Coves de Vinromà (Castelló).  
Després de l'estudi de la documentació que consta en l'expedient i vist la proposta del director general de Turisme de data 15 de març de 2019, mitjançant la qual s'informa favorablement la concessió de l'esmentada distinció, de conformitat amb el que es disposa en els articles 3.1.a, 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
Primer  
Atorgar el títol honorífic de festa d'interès turístic local de la Comunitat Valenciana a Sant Antoni Les Coves de Vinromà (Castelló).  
  
Segon  
Ordenar, amb data de la present resolució, la inscripció d'ofici de la declaració concedida en el Registre especial de festes, itineraris, publicacions i obres audiovisuals d'interés turístic de la Comunitat Valenciana, secció primera: festes d'interés turístic, en els termes que assenyala l'article 9 del Decret 119/2006, de 28 de juliol.  
  
  
Tercer  
Ordenar la publicació de la present resolució en els termes establits en l'article 7 del Decret 119/2006, de 28 de juliol, així com en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se potestativament recurs de reposició davant de l'òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o interposar recurs contenciós administratiu davant del Jutjat Contenciós Administratiu de València, dins del termini de dos mesos, comptats des de l'endemà de la seua publicació, d'acord amb el que s'estableix en els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 21 de març de 2019.- El president de la Generalitat, p. d. (R 12.02.2016, del president de la Generalitat; DOGV 17.02.2016), el secretari autonòmic de Turisme: Francesc Colomer Sánchez.